Brazilijos naminių paukščių asociacijos (toliau – ABPA) duomenimis, 2022 m., palyginti su 2021 m. braziliškos vištienos mėsos eksportas (įskaitant visus produktus nuo šviežios ir perdirbtos vištienos) padidėjo 4,6 proc. ir pasiekė rekordą – 4,822 mln. t. Vištienos eksporto pardavimo pajamos padidėjo 27,4 proc. ir siekė 9,762 mlrd. USD dolerių (apie 9,271 mlrd. EUR.).

Gruodžio mėn. šalis eksportavo 386,3 tūkst. t vištienos mėsos. Pajamos sudarė 785,2 mln. USD dolerių (apie 741,524 mln. EUR).

2022 m., palyginti su 2021 m., daugiausia vištienos Brazilija eksportavo į Kiniją – 540,5 tūkst. t, Jungtinius Arabų Emyratus – 444,9 tūkst. t, Filipinus – 246,3 tūkst. t, Europos Sąjungą – 237,9 tūkst. t, o į Pietų Korėją – 185,4 tūkst. t.

ABPA prezidentas *Ricardo Santinas* pranešė, kad dėl karinio konflikto Rytų Europoje ir paukščių gripo protrūkių visuose penkiuose žemynuose, Brazilija išliko saugia vištienos mėsos tiekėja pasaulinėje mėsos rinkoje.

Šaltinis: euromeatnews.com